กู้ไม่ผ่านขอคืนเงินจองได้หรือไม่
กฎหมายตามมาตรา 219 และ 372 สามารถอธิบายออกมาให้เข้าใจได้ง่ายขึ้นว่า ในกรณีที่กู้ไม่ผ่านหรือพ้นวิสัยหนี้ได้ ทางโครงการจะต้องคืนเงินจองทั้งหมดให้กับผู้ซื้อ ซึ่งหากโครงการไม่ทำการคืนจะต้องมีการระบุในสัญญาให้ชัดเจนว่าจะไม่การคืนเงินจองหากกู้ไม่ผ่าน โดยทั้งนี้หากไม่มีการระบุในสัญญาและมีปากมีเสียงกันเกิดขึ้น อันเป็นเหตุมาจากทางโครงการไม่คืนเงินจอง ผู้ซื้อที่ทำการกู้ไม่ผ่านสามารถโต้แย้งสิทธิที่จะได้รับเงินจองคืนตามกฎหมาย และสามารถใช้สิทธิฟ้องคดีต่อศาลเรียกให้โครงการคืนเงินดังกล่าวได้ตาม ป.วิ.พ.มาตรา 55 "เมื่อมีข้อโต้แย้งเกิดขึ้น เกี่ยวกับสิทธิหรือหน้าที่ของบุคคลใดตามกฎหมายแพ่ง หรือบุคคลใดจะต้องใช้สิทธิทางศาล บุคคลนั้นชอบที่จะเสนอคดีของตนต่อศาลส่วนแพ่งที่มีเขตอำนาจได้ ตามบทบัญญัติแห่งกฎหมายแพ่งและประมวลกฎหมายนี้" ดังนั้นจากข้อมูลและข้อกฎหมายต่าง ๆ ที่กล่าวมาสิ่งสำคัญในการทำการจองที่อยู่อาศัยไม่ว่าจะเป็นโครงการบ้านจัดสรร หรือคอนโดมิเนียม จำเป็นต้องตรวจสอบเงื่อนไขการจองในสัญญาให้ชัดเจน อย่างไรก็ตาม การเลือกซื้ออสังหาริมทรัยพ์สักแห่ง ถ้าไม่อยากเกิดปัญหาขึ้นมาในภายหลังผู้ซื้อก็จำเป็นต้องเตรียมตัวให้พร้อมสำหรับการกู้ซื้อที่อยู่อาศัยด้วย และควรศึกษาหาข้อมูลก่อนซื้อว่าทำอย่างไรถึงจะกู้ซื้อบ้านได้ผ่านฉลุยและไม่มีปัญหา
3.ประมวลกฎหมายแพ่งและพาณิชย์,37.กฎหมายลักษณะหนี้